Почап

**По́чап** — места ў Расеі, на рацэ Судасьці. Адміністрацыйны цэнтар Почапскага раёну Бранскай вобласьці. Насельніцтва на 2016 год — 16&nbsp;748 чалавекі. Знаходзіцца за 84 км на паўднёвы захад ад Бранску, чыгуначная станцыя на лініі Бранск — Унеча.

Почап — места гістарычнай Старадубшчыны (частка Смаленшчыны і Севершчыны), на этнічнай тэрыторыі беларусаў.

## Гісторыя

### Паміж Вялікім Княствам Літоўскім і Маскоўскай дзяржавай

Першы пісьмовы ўпамін пра Почап як места ў складзе Вялікага Княства Літоўскага датуецца 1447 годам. У 1503 годзе места захапіла Маскоўская дзяржава.

У пачатку XVII ст. Почап вярнуўся ў склад Вялікага Княства Літоўскага, што пацьвердзіла Дэвулінскае замірэньне 1618 году. Ён увайшоў у Старадубскім павет Смаленскага ваяводзтва. З пачаткам вайны Маскоўскай дзяржавы з Рэччу Паспалітай у 1654 годзе Почап захапілі маскоўскія войскі.

### Пад уладай Маскоўскай дзяржавы і Расейскай імпэрыі

Згодна з Андрусаўскім замірэньнем 1667 году Почап апынуўся ў складзе Маскоўскай дзяржавы. У XVIII—XIX стагодзьдзях места знаходзілася ў валоданьні Меншыкава, Разумоўскага, Клейнміхэля.

У 1781 годзе статус Почапу панізілі да мястэчка ў складзе Мглінскага павету Ноўгарад-Северскага намесьніцтва.

### Найноўшы час
25 сакавіка 1918 году згодна з Трэцяй Устаўной граматай Почап абвяшчаўся часткай Беларускай Народнай Рэспублікі. 1 студзеня 1919 году згодна з пастановай І зьезду КП(б) Беларусі ён увайшоў у склад Беларускай ССР, у Мглінскі павет («падраён») Гомельскага раёну. Аднак 16 студзеня Масква адабрала места разам зь іншымі этнічна беларускімі тэрыторыямі ў склад РСФСР, у Чарнігаўскую губэрню, з 1944 году ў Бранскай вобласьці.

## Насельніцтва

### Дэмаграфія
* **XIX стагодзьдзе**: 1866 год — 5285 чал.; 1897 год — 8,3 тыс. чал.
* **XIX стагодзьдзе**: 1920 год — 11,8 тыс. чал.; 1926 год — 13,3 тыс. чал.; 1939 год — 15,6 тыс. чал.; 1950 год — 12,3 тыс. чал.; 1960 год — 15,8 тыс. чал.; 1970 год — 16,0 тыс. чал.; 1979 год — 16,3 тыс. чал.; 1989 год — 17,1 тыс. чал.; 1999 год — 18,2 тыс. чал.
* **XXI стагодзьдзе**: 2002 год — 17&nbsp;064 чал.; 2009 год — 17&nbsp;114 чал.; 2016 год — 16&nbsp;748 чал.

## Эканоміка
Кансэрвавы, масларобны заводы, завод апрацоўкі пянькі, крухмалапатачнае прадпрыемства, мясаптушкакамбінат. Дрэваапрацоўчыя прадпрыемствы.

## Турыстычная інфармацыя

### Славутасьці
* Палац Разумоўскіх (XVIII ст.; захаваўся часткова)
* Парк «Верхні сад»
* Сядзіба Лапоткаў (XIX ст.)
* Царква Прачыстай Багародзіцы (1891)
* Царква саборная Ўваскрасеньня Хрыстова (1765—1771)
* Царква Сьвятога Антонія (1798—1801)
* Царква Сьвятога Прарока Ільлі (1810—1823)

## Галерэя

Pochep Voskresensky cathedral.jpg|Уваскрасенская царква
Ильинская церковь 1ааа.jpg|Ільлінская царква 
Церковь Антония Римлянина 1.jpg|Царква Сьвятога Антонія
115.Усадьба помещика Лапотко.Почеп 2012.JPG|Сядзіба Лапоткаў


162.Дорога в Верхний сад.Почеп 2013.JPG|Верхні сад
136.Дворец Кирилы Разумовского.Почеп 2013.JPG|Рэшткі палаца Разумоўскіх
Pochep blanter.jpg|Дом, дзе нарадзіўся 
Train Station Pochep.jpg|Чыгуначная станцыя


## Асобы
* Мацьвей Блантэр (1903—1990) — савецкі кампазытар
* Рыгор Вінскі (1752—1819) — украінскі пісьменьнік
* Аляксей Жамчужнікаў (1821—1908) — расейскі лірычны паэт, сатырык і гумарыст

## Глядзіце таксама
* Ліцьвіны Севершчыны

## Крыніцы

## Літаратура
* Катлярчук А. Беларусы Бранскага краю. Этнічная гісторыя і сучаснасць // ARCHE. № 2, 2001. (Народны нумар)
* 

## Вонкавыя спасылкі
* 


Катэгорыя:Населеныя пункты, заснаваныя ў 1447 годзе
Катэгорыя:Смаленскае ваяводзтва
Катэгорыя:Мглінскі павет
Катэгорыя:Мясьціны Галакосту ў Расеі